recursal/SuperWikiNEXT-32B huggingface dataset:
विभिन्न खेलों में लक्ष्य को गोल के रूप में शामिल होता है, जो खिलाड़ी सामने वाली टीम को गोल करने से रोकने के लिए विशेष रूप से नियुक्त होता है उसे **गोलकीपर** (कुछ खेलों में **गोलटेंडर**, **नेटमाइंडर**, **गोलची**, **गोली** अथवा **ऐएकीपर** भी) कहा जाता है। यह स्थिति हर्लिंग, फुटबॉल, गेलिक, अंतर्राष्ट्रीय फुटबॉल, हैंडबॉल, मैदानी हॉकी, आइस हॉकी, जल पोलो, बैंडी, रिंक बैंडी, लाक्रोस, फ्लोरबॉल सहित विभिन्न खेलों में होती है।

सामान्यतः गोलकीपर के लिए विशेष नियम होते हैं जो अन्य खिलाड़ियों पर लागू नहीं होते। ये नियम अक्सर गोलकीपर के खतरों के रूप में सीधा लक्ष्य होने अथवा हिंसक स्थिति से रक्षा करने के लिए स्थापित किये गये। आइस हॉकी और लाक्रोस जैसे कुछ खेलों में गोलकीपर को विशेष उपस्कार जैसे भारी पैड और शरीर पर मास्क पहनना आवश्यक होता है जिससे खेली जा रही वस्तु से उन्हें बचाया जा सके। कुछ खेलों में गोलकीपर के लिए सामान्य खिलाड़ियों की तरह नियम भी हो सकते हैं जैसे एसोशियेसन फुटबॉल में गोलकीपर पूरे मैदान में अन्य खिलाड़ियों की तरह गेंद को पदाघात से मार सकता है और प्रतिबंधित क्षेत्र में हाथ से भी रोक सकता है।

बाहरी कड़ियाँ
-------------

* गंभीर गोलकीपिंग (अंग्रेज़ी में)

* गोलकीपर वेबसाइट (अंग्रेज़ी में)

* फुटबॉल गोलकीपर वार्मअप रुटीन (अंग्रेज़ी में)

* गोलकीपर अलग होते हैं। (अंग्रेज़ी में)

* गोलकीपिंग संग्रहालय (अंग्रेज़ी में)

* गोलकीपर प्रशिक्षण वेबसाइट (अंग्रेज़ी में)
**सलाम बॉम्बे** 1988 में बनी हिन्दी भाषा की फ़िल्म है। मीरा नायर की गिनती उन फिल्मकारों में होती हैं जिन्होंने विश्व मंच पर भारतीय सिनेमा को पहचान दिलाई है. वर्ष 1988 में प्रदर्शित उनकी फिल्म सलाम बाम्बे (salaam Bombay) ने उनकी इस प्रतिष्ठा में चार चाँद लगा दिए. मुंबई की सड़कों और झोंपडपट्टी में जिन्दगी बिताने वाले बच्चों की कारुणिक दशा को मीरा नायर ने बेहद ईमानदारी के साथ परदे पर उतारा है. फिल्म की कहानी मीरा नायर और सोनी तारपोरवाला ने लिखी.

फिल्म में मुख्य भूमिका निभाने वाले अधिकतर मुंबई और अन्य शहरों के झुग्गी झोंपड़ी में रहने वाले बच्चे थे. शफीक सैयद, हंसा विट्ठल, चंदा शर्मा, राजू बर्नाड, चन्द्रशेखर नायडू, सरफुदीन कुरैशी, और मोहन बाबू जैसे का साथ दिया नाना पाटेकर, रघुवीर यादव, अनीता कँवर और संजना कपूर जैसे स्थापित कलाकारों ने. फिल्म का संगीत प्रख्यात संगीतकार एल. सुब्रमनियम ने दिया.

फिल्म समीक्षकों को बेहद पसंद आई और फिल्म को कई अंतर्राष्ट्रीय ख्यातिप्राप्त पुरस्कार प्राप्त हुए. कांस फिल्म समारोह में इसे दर्शकों द्वारा सर्वश्रेष्ठ फिल्म चुना गया और मीरा नायर ने "गोल्डन कैमरा अवार्ड "अपने नाम किया. फिल्म ने राष्ट्रीय फिल्म पुरस्कारों में सर्वश्रेष्ठ हिंदी फिल्म और सर्वश्रेष्ठ बाल कलाकार (शफीक सैयद) के पुरस्कार अपनी झोली में डाले.

मोंट्रियल फिल्म समारोह में "सलाम बॉम्बे "को सर्वश्रेष्ठ लोकप्रिय फिल्म का पुरस्कार प्राप्त हुआ. भारत के और से फिल्म को ऑस्कर पुरस्कारों के लिए देश की आधिकारिक प्रविष्टि के लिए चुना गया और यह "मदर इंडिया "के बाद विदेशी भाषा की सर्वश्रेष्ठ फिल्म के लिए नामांकित होने वाली दूसरी फिल्म बनी. एक बेहतरीन और यादगार फिल्म जिसे दर्शक कभी नहीं भूल पायेंगे.

संक्षेप
-------

चरित्र
------

मुख्य कलाकार
------------

* चंदा शर्मा
* इरफ़ान ख़ान
* रघुवीर यादव
* अनीता कंवर
* नाना पाटेकर
* अंजान
* अमृत पटेल - सर्कस बॉस
* चन्द्रशेखर नायडू

दल
--

संगीत
-----

रोचक तथ्य
---------

परिणाम
------

### बौक्स ऑफिस

### समीक्षाएँ

नामांकन और पुरस्कार Oscar award
-------------------------------

बाहरी कड़ियाँ
-------------

* *सलाम बॉम्बे*  इंटरनेट मूवी डेटाबेस पर
सांई बाबा समाधि मन्दिर
**शिरडी** भारत के महाराष्ट्र राज्य के अहमदनगर ज़िले की राहाता तालुका में स्थित एक नगर है। यह राष्ट्रीय राजमार्ग 160 पर अहमदनगर से लगभग 83 किमी और कोपरगाँव से लगभग 15 किमी दूर है। यह स्थान सांई बाबा के लिए प्रसिद्ध है और यहाँ उनका एक विशाल सांई बाबा समाधी मन्दिर है। इसलिए इसे **सांईनगर शिरडी** (Sainagar Shirdi) भी कहते हैं। सांई मन्दिर विश्व के सबसे अमिर मन्दिरों मैं से एक हैं।

जनसांख्यिकी
-----------

2011 की भारत की जनगणना के अनुसार, शिर्डी की जनसंख्या 36,004 थी। पुरुषों की आबादी 53% और महिलाओं की 47% है। शिरडी की औसत साक्षरता दर 70% है, जो राष्ट्रीय औसत 59.5% से अधिक है: पुरुष साक्षरता 76% है और महिला साक्षरता 62% है। शिरडी में, 15% आबादी 6 वर्ष से कम उम्र की है।

आवागमन
------

टैक्सी- शिर्डी से औरंगाबाद जाने के लिए आपको बहुत सी टैक्सी मिल जाएंगी शिर्डी का मुंबई से अंतर लगभग २९६ कि.मी.है। शिर्डी यह गाँव रेल्वे से जोडा गया है। शिर्डी में आने के लिए रेल्वे से आने के लिए बहुत सी गाड़ियाँ है। शिर्डी में हवाईअड्डा भी बना है। 

शिर्डी से राज्य के प्रमुख शहर में जाने के लिए महाराष्ट्र राज्य परिवहन महामंडल की और अनेक प्रायव्हेट गाडियाँ है। कंपनी की बसगाडी भी उपलब्ध है। औरंगाबाद से शिर्डी का अंतर लगभग १६० कि.मी. तो शिर्डी में जाने के लिए औरंगाबाद से रेल भी उपलब्ध है। कोपरगाव से शिर्डी केवल १५ कि.मी. तो श्रीरामपूर से शिर्डी का अंतर लगभग ३५ कि.मी.है।

आकर्षण
------

* सांई बाबा समाधि मन्दिर
* द्वारकामाई मस्ज़िद
* वेट न जोए वाटर पार्क
* साई श्रीनाथ आर्ट गैलरी और मोम संग्रहालय

इन्हें भी देखें
---------------

* शिरडी के सांई बाबा
* राहाता
* राष्ट्रीय राजमार्ग 160 (भारत)
* अहमदनगर ज़िला

बाहरी सूत्र
-----------

* शिरडी - नाशिक के आसपास
* आधिकारिक श्री सांईबाबा संस्थान जालस्थल
* शिरडी की जानकारी
* शिरडी का मार्ग
* शिरडी में तीर्थयात्रा
* शिरडी जानकारी
* शिरडी तीर्व यात्रा 1333 रेल सूचना

सन्दर्भ
-------

1. ↑  "RBS Visitors Guide India: Maharashtra Travel Guide Archived 2019-07-03 at the वेबैक मशीन," Ashutosh Goyal, Data and Expo India Pvt. Ltd. 2015, ISBN 9789380844831
2. ↑  "Mystical, Magical Maharashtra Archived 2019-06-30 at the वेबैक मशीन," Milind Gunaji, Popular Prakashan, 2010, ISBN 9788179914458
**सुरंग दृष्टि** या **टनल विजन** केंद्रीय दृष्टि के अवधारण के साथ परिधीय दृष्टि का नुकसान है, जिसके परिणामस्वरूप दृष्टि का गोलाकार सुरंग जैसा क्षेत्र संकुचित हो जाता है।

कारण
----

सुरंग दृष्टि का कारण निम्न हो सकता है:

ग्लूकोमा, आँख की एक बीमारी।

रेटिनाइटिस पिगमेंटोसा, आँख की एक बीमारी।

खून की कमी (हाइपोवोलेमिया)

शराब का सेवन. इसके अलावा, दृष्टि धुंधली या दोहरी हो जाती है क्योंकि आंख की मांसपेशियां अपनी सटीकता खो देती हैं, जिससे वे एक ही वस्तु पर ध्यान केंद्रित करने में असमर्थ हो जाती हैं।

निरंतर (1 सेकंड या अधिक) उच्च त्वरण। आमतौर पर, वक्रता के केंद्र की ओर सिर रखकर 39 मीटर/सेकेंड2 (लगभग 4 ग्राम) तक या उससे अधिक के सेंट्रिपेटल त्वरण के साथ हवाई जहाज उड़ाना, जो एरोबेटिक या लड़ाकू पायलटों में आम है। इन मामलों में, सुरंग दृष्टि और ग्रेआउट से जी-बल प्रेरित चेतना की हानि (जी-एलओसी) हो सकती है।

हेलुसीनोजेनिक दवाएं, विशेष रूप से विघटनकारी।

उत्तेजक दवाएं जो विशेष रूप से एम्फ़ैटेमिन में डोपामाइन और नॉरपेनेफ्रिन को रिलीज़ करती हैं और/या रोकती हैं।

अत्यधिक भय या परेशानी, अक्सर पैनिक अटैक के संदर्भ में।

उत्तेजना या चरम आनंद जैसे कि रोलर-कोस्टर पर, जिससे शरीर में एड्रेनालाईन की वृद्धि होती है।

उच्च एड्रेनालाईन उत्पादन की अवधि के दौरान, जैसे कि तीव्र शारीरिक लड़ाई।

यात्री विमानों में ऊंचाई संबंधी बीमारी, हाइपोक्सिया

1.5-2 वायुमंडल से ऊपर आंशिक दबाव में ऑक्सीजन के संपर्क में आने से, ऑक्सीजन विषाक्तता से केंद्रीय तंत्रिका तंत्र को नुकसान होता है। अन्य लक्षणों में चक्कर आना, मतली, अंधापन, थकान, चिंता, भ्रम और समन्वय की कमी शामिल हो सकते हैं।

पिट्यूटरी ट्यूमर (या अन्य मस्तिष्क ट्यूमर जो ऑप्टिक चियास्म को संकुचित करते हैं)

गर्म हाइड्रोलिक तरल पदार्थों और तेलों से दूषित हवा के लंबे समय तक संपर्क में रहना, जैसा कि कभी-कभी यात्री विमानों में होता है (तथाकथित "एरोटॉक्सिक सिंड्रोम" से अलग, जो एक मान्यता प्राप्त चिकित्सा निदान नहीं है और दावा किया जाता है कि विमान के इंजनों से पदार्थों के लगातार संपर्क में रहने से ऐसा होता है) 

गंभीर मोतियाबिंद, जिसके कारण दृष्टि का अधिकांश क्षेत्र नष्ट हो जाता है

माइग्रेन के आभा चरण के दौरान

तीव्र क्रोध, जिससे शरीर तेजी से एड्रेनालाईन और ऑक्सीजन से भर जाता है

ब्लैक माम्बा और उसी ताकत वाले जहर वाले अन्य सांपों का दंश।

पारा विषाक्तता (विशेषकर मिथाइलमेरकरी)

नींद का अभाव

अशर सिंड्रोम

बेहोशी
यह लेख 1956 की फ़िल्म के बारे में है। 2003 की फ़िल्म के लिए, चोरी चोरी (2003 फ़िल्म) देखें।

**चोरी चोरी** 1956 में बनी हिन्दी भाषा की हास्य प्रेमकहानी फ़िल्म है। इसका निर्देशन अनंत ठाकुर ने किया और मुख्य भूमिकाओं में राज कपूर और नर्गिस हैं। भगवान दादा, प्राण, डेविड और जॉनी वॉकर चरित्र अभिनेता हैं। संगीत शंकर-जयकिशन का है और ये बहुत लोकप्रिय हुआ था। 1991 की *दिल है के मानता नहीं* इसकी कहानी पर ही आधारित है।

संक्षेप
-------

कम्मो (नर्गिस) अपने विधुर करोड़पति पिता, गिरधारीलाल के साथ बहुत ही समृद्ध जीवन शैली में रहती है। वह चाहते हैं कि उसकी शादी किसी ऐसे व्यक्ति से हो जाए जो उनके धन के पीछे नहीं हो। वह हताश हो जाते हैं जब वह सुमन कुमार (प्राण) नामक एक पायलट से शादी करना चुनती है। जो कि व्यभिचारी होने और अपने लालच के लिए जाना जाता है। जब वह शादी के लिये मना कर देते हैं, तो वह भाग जाती है। वह उसकी सुरक्षित वापसी के लिए विज्ञापन छपवाते हैं और उसको खोज कर वापस लाने वाले को सवा लाख रुपये का भुगतान करने की पेशकश करते हैं।

चार दिन बाद, कम्मो वापस आ जाती है और वह अब वैसी नहीं रही जैसी थी; वह अधिक विनम्र, शांत और आदरकारी होती है। इसके लिए उसके पिता उसकी सराहना करते हैं और सुमनकुमार से शादी के लिए सहमति जताते हैं। शादी से ठीक पहले, सागर (राज कपूर) नाम का एक व्यक्ति उनसे संपर्क करता है - यह मुलाकात उनके जीवन को हमेशा के लिए बदल देगी।

मुख्य कलाकार
------------

पूरी फिल्म
* नर्गिस — कम्मो
* राज कपूर — सागर
* प्राण — सुमन कुमार
* गोपी — सेठ गिरधारीलाल
* भगवान — भगवान
* डेविड — बनवारीलाल
* मुकरी — मदारीलाल
* राज मेहरा — संपादक
* जॉनी वॉकर — शायर
* इंदिरा बंसल — शायर की पत्नी
* नीलम — गिरधारीलाल की सचिव
* मारुति —

संगीत
-----

सभी शंकर-जयकिशन द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "आजा सनम मधुर चाँदनी में" | हसरत जयपुरी | मन्ना डे, लता मंगेश्कर | 4:25 |
| 2. | "ये रात भीगी भीगी" | शैलेन्द्र | मन्ना डे, लता मंगेश्कर | 4:29 |
| 3. | "पंछी बनूँ उड़ती फिरूँ" | हसरत जयपुरी | लता मंगेश्कर | 4:35 |
| 4. | "रसिक बलमा हाय दिल" | हसरत जयपुरी | लता मंगेश्कर | 4:18 |
| 5. | "मनभवन के घर जाए" | शैलेन्द्र | लता मंगेश्कर, आशा भोंसले | 4:44 |
| 6. | "ऑल लाइन क्लियर" | हसरत जयपुरी | मोहम्मद रफ़ी | 3:23 |
| 7. | "जहाँ मैं जाती हूँ" | शैलेन्द्र | लता मंगेश्कर, मन्ना डे | 4:08 |
| 8. | "उस पार साजन" | हसरत जयपुरी | लता मंगेश्कर | 3:34 |
| 9. | "सवा लाख की लॉटरी" | शैलेन्द्र | लता मंगेश्कर, मोहम्मद रफ़ी | 4:25 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| शंकर-जयकिशन | फिल्मफेयर पुरस्कार | फ़िल्मफ़ेयर सर्वश्रेष्ठ संगीत निर्देशक पुरस्कार | जीत |

बाहरी कड़ियाँ
-------------

* *चोरी चोरी*  इंटरनेट मूवी डेटाबेस पर
**ओपनएआई** एक आर्टिफिशियल इंटेलिजेंस (AI) अनुसंधान प्रयोगशाला है, जिसमें लाभकारी निगम **ओपनएआई एलपी** और इसकी मूल कंपनी, गैर-लाभकारी **ओपनएआई इंक शामिल है।** कंपनी समग्र रूप से मानवता के लाभ के लिए अनुकूल AI को बढ़ावा देने और विकसित करने के घोषित लक्ष्य के साथ AI के क्षेत्र में अनुसंधान करती है। संगठन की स्थापना 2015 के अंत में सैन फ्रांसिस्को में सैम ऑल्टमैन, एलोन मस्क और अन्य लोगों द्वारा की गई थी, जिन्होंने सामूहिक रूप से अरबों अमेरिकी डॉलर का वादा। मस्क ने फरवरी 2018 में बोर्ड से इस्तीफा दे दिया था लेकिन डोनर बने रहे। माइक्रोसॉफ़्ट और ओपनएआई एलपी की मैथ्यू ब्राउन कंपनी द्वारा 1अरब US$ निवेश किया था। OpenAI का मुख्यालय सैन फ्रांसिस्को के मिशन डिस्ट्रिक्ट में पायनियर बिल्डिंग में है।

इतिहास
------

दिसंबर 2015 में, सैम ऑल्टमैन, एलन मस्क, ग्रेग ब्रॉकमैन, रीड हॉफमैन, जेसिका लिविंगस्टन, पीटर थिएल, अमेज़ॅन वेब सर्विसेज (एडब्ल्यूएस), इंफोसिस और वाईसी रिसर्च ने ओपनएआई  और US$ 1 के गठन की घोषणा की। उन्होंने अरबों खर्च करने का वादा किया। संगठन ने कहा कि वह अपने पेटेंट और शोध को जनता के लिए खोलकर अन्य संस्थानों और शोधकर्ताओं के साथ "स्वतंत्र रूप से सहयोग" करेगा।  OpenAI का मुख्यालय सैन फ्रांसिस्को के मिशन डिस्ट्रिक्ट में पायनियर बिल्डिंग में है।

संदर्भ
------

1. ↑  "Introducing OpenAI". *OpenAI* (अंग्रेज़ी में). 2015-12-12. अभिगमन तिथि 2022-12-23.
2. ↑  "Introducing OpenAI". *OpenAI Blog*. December 12, 2015. मूल से 24 फ़रवरी 2019 को पुरालेखित. अभिगमन तिथि 21 मार्च 2023.
3. ↑  Conger, Kate. "Elon Musk's Neuralink Sought to Open an Animal Testing Facility in San Francisco". *Gizmodo* (अंग्रेज़ी में). अभिगमन तिथि October 11, 2018.
4. ↑  Hao, Karen (February 17, 2020). "The messy, secretive reality behind OpenAI's bid to save the world". *MIT Technology Review* (अंग्रेज़ी में). अभिगमन तिथि March 9, 2020.
साँचा:Country2nationality TV series or program
{{SHORTDESC:साँचा:Country2nationality TV series or program

|noreplace}}

**मैं ना भूलूंगी 2** (अंग्रेजी: *आई विल नॉट फॉरगेट 2* ) लेखक वीरेंद्र शाहनी द्वारा बनाई गई एक मनोवैज्ञानिक थ्रिलर टेलीविजन श्रृंखला है,  यह सोनी इंडिया पर प्रसारित होगी। यह 2014 में प्रसारित पहले सीज़न का रीबूट है।

कहानी की समीक्षा
----------------

शिखा गुप्ता एक स्मार्ट और स्वतंत्र महिला हैं। उसके परिवार से एक सफल व्यवसायी समीर वर्मा ने संपर्क किया, जो उसके लिए एकदम सही लड़का लगता है। उसे उससे प्यार हो जाता है, शादी हो जाती है और उनका एक बच्चा भी होता है। उनका वैवाहिक जीवन उत्तम था। लेकिन समीर वह नहीं है जो वह कहता है - उसका असली नाम आदित्य जगन्नाथ है और वह एक बड़ी योजना का हिस्सा है, उसने शिखा से प्यार और शादी का नाटक रचा है। वह उसकी हत्या करने का प्रयास करता है और उनके बच्चे मानव का अपहरण कर लेता है। शिखा हत्या के प्रयास से बच जाती है और अपने बच्चे को वापस पाने और आदित्य से बदला लेने की तलाश में निकल पड़ती है। यह पता चला है कि उसकी पहले से ही मधुरिमा नाम की लड़की से शादी हो चुकी है और उसने ही अपने कॉलेज के दोस्त नीरज को शिखा का पीछा करने और फिर उसे प्रभावित करने के लिए बचाने के लिए कहा था।

कलाकार
------

* शिखा के रूप में ऐश्वर्या सखूजा अविनाश गुप्ता / समायरा सेठ उर्फ शिखा समीर वर्मा / समायरा आदित्य जगन्नाथ: आदित्य की पूर्व पत्नी।
* समीर वर्मा/आदित्य जगन्नाथ के रूप में विकास मानकतला
* मधुरिमा के रूप में निगार खान, आदित्य जगन्नाथ: आदित्य की पत्नी।
* नीरज सचदेव के रूप में अवनीश रेखी
* जगन्नाथ
* जगन्नाथ
*

संदर्भ
------

1. ↑  Aishwarya Sakhuja's geeky look in a new show - Times Of India[*मृत कड़ियाँ*]

बाहरी कड़ियाँ
-------------

* आधिकारिक जालस्थल
ऑस्ट्रेलिया और भारत के बीच का क्रिकेट मैच दुनिया में सबसे प्रतिष्ठित और प्रतिस्पर्धी मैचों में से एक है। दोनों टीमें क्रिकेट के दिग्गज हैं और विश्व कप में उनका मुकाबला हमेशा रोमांचक और यादगार होता है।

2023 विश्व कप में ऑस्ट्रेलिया और भारत का मुकाबला
------------------------------------------------

2023 विश्व कप में ऑस्ट्रेलिया और भारत का मुकाबला 8 अक्टूबर को चेन्नई के एमए चिदंबरम स्टेडियम में हुआ था। यह मैच टूर्नामेंट का पांचवां लीग मैच था। ऑस्ट्रेलिया ने पहले बल्लेबाजी करते हुए 199 रन बनाए थे। भारत ने जवाब में 41.2 ओवर में 4 विकेट के नुकसान पर लक्ष्य हासिल कर लिया।

मैच का सारांश
-------------

ऑस्ट्रेलिया की शुरुआत अच्छी नहीं रही और उसने अपने पहले तीन विकेट सिर्फ 2 रन पर गंवा दिए। हालांकि, मार्नस लाबुशेन (79) और स्टीव स्मिथ (59) ने चौथे विकेट के लिए 128 रनों की साझेदारी करके ऑस्ट्रेलिया को संभाला। लाबुशेन और स्मिथ के आउट होने के बाद ऑस्ट्रेलिया के बल्लेबाज तेजी से आउट होते गए और टीम कुल 199 रन पर आउट हो गई।

भारत ने लक्ष्य का पीछा करते हुए अच्छी शुरुआत की। हालांकि, भारत ने भी अपने पहले तीन विकेट सिर्फ 2 रन पर गंवा दिए। इसके बाद विराट कोहली (71) और केएल राहुल (61) ने चौथे विकेट के लिए 165 रनों की शानदार साझेदारी करके भारत को जीत के करीब पहुंचा दिया। कोहली आउट होने के बाद केएल राहुल ने हार्दिक पांड्या के साथ मिलकर अंततः लक्ष्य हासिल कर लिया।

मैच के नायक
-----------

केएल राहुल को इस मैच के नायक के रूप में घोषित किया गया था। विराट कोहली ने 85 रन बनाए और राहुल ने 97 रन बनाए। दोनों बल्लेबाजों ने अपनी टीम को मुश्किल परिस्थिति से उबारा और जीत तक पहुंचाया।

ऑस्ट्रेलिया बनाम भारत विश्व कप 2023 मैच का महत्व
------------------------------------------------

ऑस्ट्रेलिया बनाम भारत विश्व कप 2023 मैच एक बहुत ही महत्वपूर्ण मैच था। यह दोनों टीमों के लिए टूर्नामेंट में अपना पहला मैच था और दोनों टीमें जीत के साथ अपने अभियान की शुरुआत करना चाहती थीं। भारत ने यह मैच जीतकर अपने अभियान की शुरुआत शानदार तरीके से की।

1. ↑  Sb, Dash (2023-10-09). "Virat Kohli का कहना है - मुझे लाइफ लाइन मिला।अब नहीं रुकूंगा". मूल से पुरालेखित 12 अक्तूबर 2023. अभिगमन तिथि 2023-10-10.सीएस1 रखरखाव: BOT: original-url status unknown (link)
साँचा:Country2nationality TV series or program
{{SHORTDESC:साँचा:Country2nationality TV series or program

|noreplace}}

***चित्तौड़ की रानी पद्मिनी का जौहर*** एक भारतीय ऐतिहासिक ड्रामा टेलीविजन श्रृंखला है जो सोनी एंटरटेनमेंट टेलीविजन पर प्रसारित होती है, जो राजस्थान के मेवाड़ के चित्तौड़ की 14वीं शताब्दी की रानी रानी पद्मिनी के जीवन पर आधारित है। नाटक का प्रीमियर 25 मई 2009 को हुआ।

सीरीज का निर्माण नितिन चंद्रकांत देसाई ने किया है। सेट बनाने पर ₹60 मिलियन और पोशाकों और आभूषणों पर ₹25 मिलियन खर्च किए गए।

कथानक
-----

नाटक का आरंभिक भाग 1302 ई. के कुछ समय पहले का है। राजकुमारी पद्मावती सिंहलद्वीप के राजा रत्नसेन की बेटी हैं। उसे राजपुताना के चित्तौड़ के सिंहासन के उत्तराधिकारी राणा रतन सिंह से प्यार हो जाता है, जो चित्तौड़ के चित्रकार/संगीतकार राघव चेतन द्वारा अपने महल में बनाई गई उनकी एक पेंटिंग देखने के बाद सिंहलद्वीप आता है। वह राजकुमारी की विवाह प्रतियोगिता जीतता है, योद्धा पदम सिंह (जो वास्तव में भेष में पद्मावती है) को तलवार की लड़ाई में हरा देता है और अपने माता-पिता की अनुमति के बिना, उससे शादी करने के लिए कहता है। बहुत बहस के बाद, पद्मावती के माता-पिता और पूरे सिंहलद्वीप के आशीर्वाद से पद्मावती और रतन सिंह की शादी हो जाती है। पद्मावती का नाम उनके पति रतन सिंह ने स्थायी रूप से "पद्मिनी" रख दिया, जिसके बाद वे शाही जुलूस के साथ चित्तौड़ के लिए रवाना हुए।

चित्तौड़ में, राजकुमारी नागमती, रतन सिंह की पहली पत्नी और उनके बच्चे, यशोवर्धन की मां, इस दूसरी शादी और शाही महल में पद्मिनी के प्रवेश का विरोध करती हैं। वह चित्तौड़ की रानी, अपनी सास और पूर्व प्रतिद्वंद्वी से अपील करती है कि वह अपने पति के व्यभिचार के खिलाफ विरोध करे और उसे अपने झगड़े भूलकर पद्मिनी को "नष्ट" करने के लिए एक साथ आने के लिए प्रेरित करे। अपनी शादी की रात, नागमती ने अपने पति को शाम के बाद पद्मिनी के महल में जाने से हमेशा के लिए मना कर दिया और इस तरह उसे रानी पद्मिनी से प्यार करने से रोक दिया, बदले में उसे अपने बेटे को देखने की अनुमति दी। "चित्तौड़ की लंबे समय से चली आ रही महल परंपराओं" के बहाने, नागमती पद्मिनी के खिलाफ विभिन्न प्रतियोगिताओं का आयोजन करती है, लेकिन हर बार हार जाती है।

इस कहानी के समानांतर उत्तर भारत के तत्कालीन शासक सुल्तान अला-उद-दीन खिलजी की कहानी है, जिसने धोखे और हत्या के माध्यम से अपने चाचा के सिंहासन पर कब्जा कर लिया था, जो अब राजपूताना और उसके राज्यों (चित्तौड़ सहित) को जीतने का इरादा रखता है।

कलाकार
------

* रानी पद्मिनी/पद्मावती के रूप में तेजस्विनी लोनारी
* रावल रतन सिंह के रूप में रोहित बख्शी
* सुल्तान अलाउद्दीन खिलजी के रूप में मुकेश ऋषि
* आर्य धर्मचंद कुमार, चित्तौड़ के राजकुमार, कुँवर गजेंद्र सिंह के रूप में

संदर्भ
------

1. ↑  "Palatial sets, exquisite costumes - TV shows get opulent". Yahoo! India Movies. 2009-07-27.
2. ↑  "Palatial sets, costumes dazzling TV!". *Hindustan Times*.

बाहरी कड़ियाँ
-------------

* आधिकारिक वेबसाइट
**अगम्यगमन** (incest) अथवा **कौटुम्बिक व्यभिचार** वो होता है जब कोई पुरुष किसी ऐसी महिला से यौन सम्बन्ध बनाता है जो उसके ख़ून के रिश्ते में आती हो या उसके विवाह से सम्बंधित हो जैसे माँ, बहन, पुत्री, भतीजी, सास, चाची, बुआ, मौसी, भाभी, बहू इत्यादि। कौटुुम्बिक व्यभिचार न केवल कुछ देशों में कानूनी दृष्टि से अपितु नैतिक दृष्टि से भी एक जघन्य अपराध माना जाता है।

कौटुम्भिक व्यभिचार में किसी बालक के साथ किये गए यौन गतिविधियों को भी रखा जाता है (जब निष्क्रिय माध्यम (पीड़ित) अपराधी के रिश्तेदार हो)। आजकल घर की स्त्री छोटे बच्चे को छोटा समझ कर उसके सामने कपड़े बदल लेती है या । पति पत्नी को संबंध बनाते हुए बालक या बालिका देखे तब उसके अंदर ये घर कर जाती है और बो जब अपने मन में संभोग कल्पना करता है तब उसकी कल्पना में उसी को सोचता है । और । उसको ये पता है कि ये गलत हैं पर खुद पर काबू नहीं कर पाता और इस के अंदर फस जाता है । 

विश्व में स्थिति
इंग्लैंड तथा दूसरे कुछ पश्चिमी देशों में इसे गंभीर अपराध अब नहीं माना जाता है। इस अपराध में निष्क्रिय सहमति देना भी कोई मायने नहीं रखता। अपराधी पर मुकदमा चलता है।

भारत में स्थिति
इंग्लैंड की तरह भारत में इस तरह के अपराध के लिए कोई अलग से कानून नहीं बनाया गया है। भारत में इस तरह के अपराध अब कोई मायने नहीं रखते जब तक वो धारा 376 (बलात्कार की श्रेणी ), धारा 377 (अप्राकृतिक यौन संबंध) में न आते हो । धारा 497 के निष्प्रभावी होने के उपरांत अब ऐसे रिश्ते बढ़ रहे हैं और अगर दोनों वयस्क हैं और आपसी सहमति से शारीरिक संबंध बनाना चाहते हैं तो वह स्वेच्छा से हमबिस्तरी कर सकते हैं भले ही वह दोनों किसी भी क़रीबी रिश्ते में हो. आजकल कौटुंबिक संभोग की घटनाएँ ज्यादा ही सामने आने लगी हैं जिससे अन्य लोगों का भी रूझान कौटुंबिक सम्भोग की ओर बढ़ रहा है
**इब्राहिम देसाई** (1963 - 15 जुलाई 2021) दक्षिण अफ्रीकी मुस्लिम विद्वान और न्यायविद थे, जिन्होंने आस्कइमाम फतवा पोर्टल दारुल इफ्ता महमूदियाह की स्थापना की और मदरसा इनामियाह में हदीस के वरिष्ठ प्रोफेसर के रूप में कार्य किया। उन्हें 500 सबसे प्रभावशाली मुसलमानों में स्थान दिया गया था। उन्होंने *क़सीदा बुर्दाह पर टिप्पणी*, *हदीस का परिचय* और *इस्लामी वाणिज्य का परिचय* सहित किताबें लिखीं।

#### जीवनी

इब्राहिम देसाई का जन्म 16 जनवरी 1963 को रिचमंड, नेटाल में हुआ था।  उन्होंने वाटरवाल इस्लामिक इंस्टीट्यूट में कुरआन को याद किया और भारत के गुजरात में जामिया इस्लामिया तालीमुद्दीन में पारंपरिक दर्स-ए-निज़ामी पाठ्यक्रम का अध्ययन किया।  उन्होंने अहमद खानपुरी के अधीन इस्लामी न्यायशास्त्र में विशेषज्ञता हासिल की। 

मार्च 2008 में, उन्होंने इस्लामिक कासिम टुएट मेमोरियल कॉलेज में छात्रों को व्याख्यान देने के लिए हांगकांग की यात्रा की।  2011 में, वह डरबन चले गए और शेरवुड में दारुल इफ्ता महमूदियाह की स्थापना की।  उन्होंने दारुल उलूम नुमानियाह में *सहीह बुखारी को* पढ़ाया और दारुल इफ्ता महमूदियाह का नेतृत्व किया, जिसे उन्होंने शेरवुड में स्थापित किया था।  2000 में, उन्होंने आस्कइमाम फतवा पोर्टल शुरू किया, जो एक ऑनलाइन इस्लामिक प्रश्न और उत्तर डेटाबेस है, जिसके बारे में माना जाता है कि इससे उन्हें अंतरराष्ट्रीय स्तर पर प्रसिद्धि मिली है।   वी. सिस्लर के अनुसार, "इब्राहिम देसाई एक ऐसे विद्वान का उदाहरण हैं, जिन्होंने अरब दुनिया के बाहर गैर- अज़हरी संस्थान में प्रशिक्षित होने के बावजूद, मुख्य रूप से सूचना और संचार प्रौद्योगिकी के माध्यम से एकत्रित जन समर्थन के माध्यम से वैश्विक मान्यता प्राप्त की।"

इन्हें भी देखें
---------------

* आस्कइमाम
* इस्लामक्यूए
* इस्लामऑनलाइन

सन्दर्भ
-------

1. ↑  "جنوبی افریقہ کے مشہور مفتی ابراھیم ڈیسائی صاحب کا 15 جولائی کو ڈربن میں انتقال ہوا" [Famous South African Mufti Ebrahim Desai passes away in Durban]. *Sadaye Haq News*. 16 July 2021. अभिगमन तिथि 16 July 2021.
2. 1 2  Farhana 2015, पृ॰ 14, 19.
3. ↑  "Talk by Islamic Scholar from South Africa". *IKTMC*. 26 March 2008. मूल से 25 June 2011 को पुरालेखित. अभिगमन तिथि 15 July 2021.
4. ↑  "جنوبی افریقہ کے مشہور مفتی ابراھیم ڈیسائی صاحب کا 15 جولائی کو انتقال ہواـ پچھلے کئی روز سے ان کی طبیعت خراب چل رہی تھی" [South Afrian Mufti Ebrahim Desai passes away]. *Baseerat Online* (उर्दू में). 16 July 2021. अभिगमन तिथि 16 July 2021.
5. ↑  "About Mufti Ebrahim Desai". Darul Iftaa. अभिगमन तिथि 15 July 2021.
6. 1 2  VÍT ŠISLER (March 2010). "EUROPEAN COURTS ́ AUTHORITY CONTESTED? THE CASE OF MARRIAGE AND DIVORCE FATWAS ON-LINE". *Masaryk University Journal of Law and Technology*. **3** (1): 65, 67.
7. ↑  Farhana 2015, पृ॰ 51.
**राधावल्लभ मन्दिर**, वृन्दावन में स्थित श्री राधावल्ल्भलाल का प्राचीन मन्दिर है। यह मन्दिर श्री हरिवंश महाप्रभु ने स्थापित किया था।

वृंदावन के मंदिरों में से एक मात्र श्री **राधा वल्लभ मंदिर** में नित्य रात्रि को अति सुंदर मधुर समाज गान की परंपरा शुरू से ही चल रही है। सवा चार सौ वर्ष पहले निर्मित मूल मंदिर को मुगल बादशाह औरंगजेबके शासनकाल में क्षतिग्रस्त कर दिया गया था। तब श्री राधा वल्लभ जी के श्रीविग्रहको सुरक्षा के लिए राजस्थान से भरतपुरजिले के कामांमें ले जाकर वहां के मंदिर में स्थापित किया गया और पूरे 123वर्ष वहां रहने के बाद उन्हें फिर से यहां लाया गया।

इधर वृंदावन के क्षतिग्रस्त मंदिर के स्थान पर अन्य नए मंदिर का निर्माण किया गया। निर्माण कार्य सं. 1881/सन्1824/में पूरा हुआ। इस मंदिर में गोस्वामी श्रीहितहरिवंश जी के उपास्थश्री राधा वल्लभजीसेवित हैं जो उन्हें चड्यावलगांव के एक ब्राह्मणसे प्राप्त हुए थे। मंदिर के आचार्य श्रीहितमोहित मराल गोस्वामी/युवराज/के अनुसार मुगल बादशाह अकबर ने वृंदावन के सात प्राचीन मंदिरों को उनके महत्व के अनुरूप 180बीघा जमीन आवंटित की थी जिसमें से 120बीघा अकेले राधा वल्लभ मंदिर को मिली थी। यह मंदिर श्री राधा वल्लभ संप्रदायी वैष्णवों का मुख्य श्रद्धा केन्द्र है। यहां की भोग राग, सेवा-पूजा श्री हरिवंश गोस्वामी जी के वंशज करते हैं।

उत्तर प्रदेश पर्यटन विभाग ने इस मंदिर के बाहर लगाए गए प्रस्तर पट्ट में इसके बारे में निम्नलिखित जानकारी लिखी है। श्री हित हरिवंश गोस्वामी जी के सेव्य श्री राधा वल्लभ लाल के गोस्वामियोंद्वारा इस मंदिर का निर्माण सन् 1584में देवबंद निवासी श्री सुंदर दास खजांची द्वारा करवाया गया था। इनको आज्ञा दी श्री हित व्रजचन्दमहाप्रभु ने। यह वृंदावन का प्राचीन एवं अति प्रसिद्ध मंदिर है। श्री राधा वल्लभ जी अन्यत्र जाने तक इसमें विराजमान रहे। पुन:वृंदावन लौटने पर वे नए मंदिर में सन 1842से प्रतिष्ठित हुए। इसमें श्री हित हरिवंश जी के चित्रपट की सेवा है।

बाहरी कडियाँ
------------

* राधावल्लभ मन्दिर

| * दे
* वा
* सं
चैतन्य महाप्रभु  |
| --- |
| **षण्गोस्वामी** | गोपाल भट्ट गोस्वामी   •   रघुनाथ भट्ट गोस्वामी   •   सनातन गोस्वामी   •   रूप गोस्वामी   •   जीव गोस्वामी   •   रघुनाथ दास गोस्वामी   •  |  |
| **स्थापित सात मंदिर** |  गोविंददेव   •  गोपीनाथ   •   मदन मोहन  •   राधा रमण  •   राधा दामोदर  •   राधा श्यामसुंदर  •   गोकुलानंद मंदिर |
|  **संबंधित स्थान** | पुरी  •  काशी  •  हरिद्वार  •  शृंगेरी  •  कांची मठ  •  द्वारिका  •  मथुरा  •  वृंदावन  •  मायापुर •  नवद्वीप •  नीलांचल  •  सेतुबंध |
|  **संबंधित व्यक्ति** | ***गुरु***:श्री पाद केशव भारती  •  ***शिष्य***: नित्यानंद प्रभु  •   अद्वैताचार्य महाराज •  सार्वभौम भट्टाचार्य  |
| **ग्रंथ** | चैतन्य शतक  •  शिक्षाष्टक  • चैतन्य चरितामृत • चैतन्य भागवत • चैतन्य मंगल •  अमिय निमाइ चरित  • चैतन्य शतक |
| **यह भी देखें** | चैतन्य पर फिल्म   प्रभुपाद  •  इस्कॉन  •  गौड़ीय वैष्णव संप्रदाय |
| **बाहरी कड़ियाँ** | चैतन्य-अमर प्रचारक  •  श्रीउपदेशामृतम  •  महाप्रभु क्यों? •  उपदेशामृत  •  गौरांग से संबंधित सब |
| **भक्तिकाल**        **गौड़ीय वैष्णव सम्प्रदाय**       **[[]]**      **इस्कॉन**       **वैष्णव धर्म**   |
**निःश्वसन** किसी जीव से श्वास का प्रवाह है। पश्वों में, यह श्वसन के दौरान फुप्फुसों से श्वसन पथ से बाहरी वातावरण तक वायु की गति है।ऐसा फेफड़ों के प्रत्यास्थ गुणों के साथ-साथ आंतरिक अन्तःपर्शुक मांसपेशियों के कारण होता है जो पसलियों के पिंजर को कम करती हैं और वक्ष की मात्रा को कम करती हैं। जैसे ही निःश्वसन के दौरान वक्षोदर मध्यपट शिथिल हो जाता है, इससे उसके दबे हुए ऊतक ऊपर की ओर उठ जाते हैं और वायु को बाहर निकालने हेतु फुप्फुसों पर दाब डालते हैं। बलपूर्वक निःश्वसन के दौरान, औदरिक मांसपेशियों और आन्तरिक अन्तःपर्शुक मांसपेशियों सहित निःश्वसन मांसपेशियाँ पेट और वक्ष पर दाब उत्पन्न करती हैं, जो फुप्फुसों से हवा को बाहर निकालती हैं।

निःश्वास में 4% कार्बन डाइऑक्साइड होता है,  ऊर्जा के उत्पादन के दौरान कोशिकीय श्वसन का एक अपशिष्ट उत्पाद, जिसे एटीपी के रूप में संग्रहित किया जाता है। निःश्वसन का अन्तःश्वसन से एक पूरक सम्बन्ध है जो मिलकर श्वसन चक्र बनाते हैं।

1. ↑  Carroll, Gregory T.; Kirschman, David L.; Mammana, Angela (2022). "Increased CO2 levels in the operating room correlate with the number of healthcare workers present: an imperative for intentional crowd control". *Patient Safety in Surgery* (अंग्रेज़ी में). **16** (1). PMC 9672642 `|pmc=` के मान की जाँच करें (मदद). PMID 36397098 `|pmid=` के मान की जाँच करें (मदद). आइ॰एस॰एस॰एन॰ 1754-9493. डीओआइ:10.1186/s13037-022-00343-8.
**ध्यान** , **झेन** (अंग्रेजी : **Zen**) को ‘जेन’ भी कहा जाता है। जापानी भाषा में इसका शाब्दिक अर्थ 'ध्यान' माना जाता है। इसकी शुरूआत महात्मा महाकश्यप ने की थी तथा यह बौद्ध धर्म का एक सम्प्रदाय है, जो जापान के सेमुराई वर्ग का धर्म बना। सेमुराई समाज यौद्धाओं का समाज है। इसे दुनिया की सर्वाधिक बहादुर कौम माना जाता था। झेन का विकास चीन में लगभग 500 ईस्वी में हुआ। चीन से यह 1200 ईस्वी में जापान में फैला। प्रारंभ में जापान में बौद्ध धर्म का कोई संप्रदाय नहीं था किंतु धीरे-धीरे वह बारह सम्प्रदायों में बँट गया जिसमें झेन भी एक था।

ऐसा माना जाता है कि सेमुराई वर्ग को अधिक आज्ञापालक तथा शूरवीर बनाने के लिए ही जेन संप्रदाय का सूत्रपात हुआ था। दरअसल झेन संप्रदाय शिंतो और बौद्ध धर्म का समन्वय था। माना यह भी जाता है कि बौद्ध धर्म को जापान ने सैनिक रूप देने की चेष्ठा की थी, इसीलिए उन्होंने शिंतो धर्म के आज्ञापालक और देशभक्ति के सिद्धांत को भी इसमें शामिल कर सेमुराइयों को मजबूत किया। सेमुराई जापान का सैनिक वर्ग था। 1868 में उक्त सैनिकों के वर्ग का अंत हो गया।

इन्हें भी देखें
---------------

* शिंतो धर्म
* ताओ धर्म
* महायान
* थेरवाद

सन्दर्भ
-------

1. ↑  "संग्रहीत प्रति". मूल से 26 मार्च 2017 को पुरालेखित. अभिगमन तिथि 29 मार्च 2017.

बाहरी कड़ियाँ
-------------
**दशईं** (नेपाली भाषा में **बदादासाई बडाशेयां**) नेपाल में मनाया जाने वाला एक प्रमुख धार्मिक त्योहार है। इस त्योहार का एक संस्करण भारत में हिंदुओं द्वारा नवरात्रि और दशहरा के रूप में मनाया जाता है, हालांकि दोनों ही त्योहार के संस्कार और अनुष्ठान काफी भिन्न होते हैं। भूटान के लोत्शम्पा लोग और म्यांमार के बर्मी गोरखाओं के बीच भी ये त्योहार मनाया जाता है।

यह विक्रम संवत और नेपाल सम्वत् वार्षिक कैलेंडर में सबसे लंबा और सबसे शुभ त्योहार माना जाता है, जिसे नेपाली लोगों द्वारा दुनिया भर में अपने प्रवासी लोगों के साथ मनाया जाता है। नेपाल में इसे देश के सबसे बड़े त्योहार के रूप में भी जाना जाता है और इस समय 5 दिनों का सबसे लंबा राष्ट्रीय/सार्वजनिक अवकाश रहता है। यह नेपाल में सबसे प्रतीक्षित त्योहार है। इस समय नेपाल के लोग दुनिया के सभी हिस्सों के साथ-साथ देश के विभिन्न हिस्सों से एक साथ जश्न मनाने के लिए एकत्रित होते हैं। त्योहार की अवधि के दौरान सभी सरकारी कार्यालय, शैक्षणिक संस्थान और अन्य कार्यालय बंद रहते हैं। त्योहार सितंबर या अक्टूबर में मनाया जाता है, जो अश्विन के महीने के शुक्ल पक्ष (उज्ज्वल चंद्र रात) से शुरू होता है और पूर्णिमा पर समाप्त होता है। जिन पंद्रह दिनों में यह मनाया जाता है, उनमें सबसे महत्वपूर्ण दिन पहले, सातवें, आठवें, नौवें, दसवें और पंद्रहवें दिन होते हैं।

काठमांडू उपत्यका के नेवारों में दशईं को लोकप्रिय रूप से मोहनी के रूप में मनाया जाता है और इसे नेपाल संवत् कैलेंडर में वर्ष के सबसे महत्वपूर्ण त्योहार के रूप में चिह्नित किया जाता हैं। हिंदू और बौद्ध नेवारों में यह विविधताओं के साथ मनाया जाता है, जहाँ प्रत्येक नौ दिनों को 'नवरात्रि' और 10वें दिन को 'दशमी' कहा जाता है, इसमें सबसे महत्वपूर्ण दिन घटस्थापना अर्थात् महा अष्टमी (8 वां दिन) हैं। महा नवमी (9वें दिन) और महा दशमी (10वें दिन) देवी दुर्गा और उनके विभिन्न रूपों की नेवारों द्वारा विशेष रूप से काठमांडू उपत्यका के शक्तिपीठों में पूजा की जाती है। नेवारों के बीच दशईं पारिवारिक समारोहों के साथ-साथ सामुदायिक संबंधों के नवीनीकरण पर जोर देने के लिए भी महत्वपूर्ण है, जिसे विशेष पारिवारिक रात्रिभोज द्वारा उजागर किया जाता है, इस रात्रिभोज को स्थानीय भाषा में 'नख्त्या' कहते हैं। इसके अतिरिक्त कई जगहों पर देवताओं के विभिन्न सांप्रदायिक जुलूसों को निकाला जाता है, जिसे स्थानीय भाषा में 'जात्रा' कहा जाता है।

सन्दर्भ
-------

1. ↑  Christopher John Fuller (2004). *The Camphor Flame: Popular Nepali and hilly Society in India*. Princeton University Press. पपृ॰ 108–109. आई॰ऍस॰बी॰ऍन॰ 0-691-12048-X.
2. ↑  "Happy Dashain 2075". Lumbini Media. 18 September 2017. अभिगमन तिथि 18 September 2017.
3. 1 2  "Festivals of Nepal: Dashain". Nepal Home Page: Travel Guide. मूल से 11 May 2008 को पुरालेखित. अभिगमन तिथि 28 June 2008.
4. ↑  "King of Bhutan Celebrated Dashain with Bhutanese people in Loggchina". 23 October 2015.
5. ↑   Archived 11 मई 2008 at the वेबैक मशीन
6. ↑  Toffin, Gerrard (2007). *The Mwahni Festival and the Caste System*. Social Science Baha. पृ॰ 316. आई॰ऍस॰बी॰ऍन॰ 978-99933-43-95-0.
7. ↑  Sadhana, Shakti. "Mahishasura Mardini". *Shakti Sadhana*.
**राजा नाहर सिंह** (1823-1858) हरियाणा के फरीदाबाद जिले में बल्लभगढ़ की रियासत के एक जाट राजा थे। उनके पूर्वज तेवतिया गोत्र के थे जिन्होंने 1739 के आसपास फरीदाबाद में एक किले का निर्माण किया था। वह 1857 के भारतीय विद्रोह में शामिल थे। बल्लभगढ़,फरीदाबाद का छोटा राज्य दिल्ली से केवल 20 मील की दूरी पर है। उनके महल को हरियाणा सरकार ने हरियाणा पर्यटन के अधीन ले लिया है।
फरीदाबाद के नाहर सिंह स्टेडियम का नाम उनके नाम पर रखा गया है।.
वायलेट लाइन में बल्लभगढ़ मेट्रो स्टेशन का नाम भी राजा नाहर सिंह के नाम पर रखा गया है।

प्रारंभिक जीवन
--------------

राजा नाहर सिंह तेवतिया
बल्लभगढ़ राज्य एक महत्वपूर्ण रियासत थी जिसकी स्थापना तेवतिया वंश के ने की थी। बलराम सिंह तेवतिया, जो भरतपुर राज्य के महाराजा सूरज मल सिनसिनवार के बहनोई थे, बल्लभगढ़ राज्य के पहले शासक थे, और नाहर सिंह उनके वंशज थे। उनके शिक्षकों में पंडित कुलकर्णी और मौलवी रहमान खान शामिल थे। उनके पिता की मृत्यु 1830 में हुई, जब वे लगभग 9 वर्ष के थे। वह अपने चाचा नवल सिंह द्वारा लाया गया था, जिन्होंने राज्य के मामलों को चलाने की जिम्मेदारी संभाली थी। नाहर सिंह की ताजपोशी 1839 में हुई थी।[]

चित्र:Ballabhgarh Fort.jpgबल्लभगढ़ का किला

मृत्यु
------

बल्लभगढ़ के राजा नाहर सिंह 32 साल के थे, जब उन्होंने 1857 के विद्रोह के दौरान अपनी छोटी सेना को अंग्रेजों के खिलाफ मैदान में भेज दिया था। ब्रिटिश वर्चस्व को स्वीकार करते हुए खुद को बचाने की पेशकश से इनकार करते हुए, उन्हें 9 जनवरी 1858 को चांदनी चौक में लटका दिया गया और उनकी संपत्ति को जब्त कर लिया गया।  उन्हें औपनिवेशिक शासकों द्वारा धन, प्रावधानों और हथियारों के साथ विद्रोह में मदद करने और पलवल में सेना भेजने के लिए भारत में ब्रिटिश सरकार से लेने का आरोप लगाया गया था।  अंग्रेजों ने उन्हें सजा सुनाई "जब तक उनकी मृत्यु नहीं हो जाती, तब तक उनकी मृत्यु हो जाती है और आगे उनकी संपत्ति और हर विवरण के प्रभावों को रोक दिया जाता है।"" *उनका राज्य अंग्रेजों ने अपने कब्जे में ले लिया और इस तरह बल्लभगढ़ के जाट राज्य पर कब्जा कर लिया। 15] गुलाब सिंह सैनी, राजा नाहर की सेनाओं के कमांडर भूरा सिंह वाल्मीकि ने अंग्रेजों के खिलाफ बल्लभगढ़ सेना का नेतृत्व किया, जोधा सिंह के पुत्र थे। राजा नाहर सिंह के साथ 9 जनवरी 1858 को चांदनी चौक में गुलाब को फांसी दी गई थी।*

संदर्भ
------

1. ↑  "Raja Nahar Singh Palace". *HaryanaTourism*. मूल से 28 जून 2015 को पुरालेखित. अभिगमन तिथि 4 जुलाई 2015.
2. ↑  "Nahar Singh Stadium". *espncricinfo*. अभिगमन तिथि 4 जुलाई 2015.
3. ↑  "Raja Nahar Singh Metro Station". *uniindia*. अभिगमन तिथि 7 अक्टूबर 2019.
4. ↑  L. C. Gupta and M. C. Gupta, 2000, Haryana on Road to Modernisation
5. ↑
6. ↑  Kripal Chandra Yadav,1977, The Revolt of 1857 in Haryana, Page 98.
7. ↑  Ranjit Singh Saini, 1999, Post-Pāṇinian systems of Sanskrit grammar, Parimal Publications.

बाहरी कड़ियाँ
-------------

|  |  |
| --- | --- |
|  | **Nahar Singh** से संबंधित मीडिया विकिमीडिया कॉमंस पर उपलब्ध है।  |

* Raja Nahar Singh's letters to Bahadur Shah Zaffar

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 221132709
* एल॰सी॰सी॰एन॰: n89181112
* आई॰एस॰एन॰आई: 0000 0004 4646 5292
* जी॰एन॰डी॰: 1017767068

 |
भौतिक भूगोल में, **टुण्ड्रा** एक बायोम है जहां वृक्षों की वृद्धि कम तापमान और बढ़ने के अपेक्षाकृत छोटे मौसम के कारण प्रभावित होती है। टुंड्रा शब्द फिनिश भाषा से आया है जिसका अर्थ "ऊँची भूमि", "वृक्षविहीन पर्वतीय रास्ता" होता है। टुंड्रा प्रदेशों के तीन प्रकार हैं: **आर्कटिक टुंड्रा, अल्पाइन टुंड्रा** और **अंटार्कटिक टुंड्रा**। टुंड्रा प्रदेशों की वनस्पति मुख्यत: बौनी झाड़ियां, दलदली पौधे, घास, काई और लाइकेन से मिलकर बनती है। कुछ टुंड्रा प्रदेशों में छितरे हुये वृक्ष उगते हैं। किसी टुंड्रा प्रदेश और जंगल के बीच की पारिस्थितिक सीमा वृक्ष रेखा कहलाती है।

विवरण
-----

टुण्ड्रा क्षेत्र का पशु : रेनडीयर
कनाडा तथा यूरेशिया के उत्तर में स्थित यह ध्रुवीय शीतमरुस्थल ऊँचे अक्षांशों में न्यून तापमान के कारण हिमाच्छादित रहता है। जाड़े में इसका ताप -13.90 सें. से -45.6 सें. तक रहता है। जाड़े में यहाँ बर्फीली आँधियां चलती हैं। उत्तरी ध्रुव से आनेवाली ये ठंडी हवाएँ "पुर्गा" कहलाती हैं। शीत ऋतु आठ मास और ग्रीष्म ऋतु चार मास की होती है। ग्रीष्म में यहाँ का तापमान 10 डिग्री सें. रहता है। यहाँ की वार्षिक औसत वर्षा 24 सेंमी. से 30 सेंमी. तक है।

यहाँ काई, लाइकेन (Lichen), विलो (Willow), भुर्ज (Birch) तथा झरवेरी आदि वनस्पतियाँ प्राप्त होती हैं। रेनडीयर, कैरिबो, ध्रुवीय भालू, लोमड़ी, मस्क (Musk) बैल तथा खरगोश ये स्थलीय जीव तथा सील, ह्वेल, वालरस आदि जलचर यहाँ पाए जाते हैं। ग्रीष्म ऋतु में अनेक प्रकार के पक्षी भी पाए जाते हैं।

यहाँ के निवासी लैप, सैमोयेद तथा एस्किमो भोजन में मछली के अतिरिक्त रेनडीयर के मांस तथा दूध का उपयोग करते हैं और रेनडीयर की खाल पहनते हैं। ठंडी हवा से बचने के लिए ये लोग बिना खिड़की के छोटे दरवाजेवाले मकान बनाते हैं। सील की चर्बी जलाकर ये लोग घर को गरम रखते हैं। रेनडीयर स्लेज गाड़ी खीचने के काम में आता है तथा उसकी हड्डियों और सींगों से हथियार बनाए जाते हैं। समूर और खाल के बदले में ये लोग श्वेत जातियों से चाय तथा तंबाकू प्राप्त करते हैं। रेनडीयर तथा मस्क बैल के मांस का निर्यात होता है, जो गोमांस से प्राय: तिगुने मूल्य पर बिकता है। उत्तरी अमरीका के टुंड्रा निवासियों को एस्किमो तथा यूरेशिया के टुंड्रा निवासियों को लैप्स, फिन या याकूत कहते हैं।

यहाँ के निवासी बड़े गरीब हैं। केवल यूकन में सोना, स्पिट्सबर्जेन में कोयला तथा मेकैंजी घाटी में तेल पाया गया है। अलास्का में 300 मील लंबी तेल पट्टी है।

टुंड्रा प्रदेश का मानव जीवन- टुंड्रा प्रदेश के लोगों का जीवन जानवरों पर ही निर्भर करता है पिघले हुए समुद्र में वालरस नाम के भीमकाय जानवरों की गुर्राहट सुनाई देने लगती है वालरस के बड़े-बड़े झुंड समुद्र में तैरते मिलते हैं सील व्हेल मछली आदि भी समुद्र में खूब दिखने लगती है चुकी लोग समुद्र के इन जानवरों का शिकार करते हैं यह जानवर उनके जीवन का आधार है|

टुंड्रा प्रदेश में चलने वाली ठंडी हवाएं पुर्गा तथा ब्लीजार्ड कहलाती हैं

सन्दर्भ
-------

1. ↑  "टुण्ड्रा". मूल से 22 जुलाई 2012 को पुरालेखित. अभिगमन तिथि 29 जुलाई 2012.
2. ↑  "टुण्ड्रा बायोम". मूल से 8 अप्रैल 2011 को पुरालेखित. अभिगमन तिथि 29 जुलाई 2012.
3. ↑  भौतिक भूगोल का स्वरूप, सविन्द्र सिंह, प्रयाग पुस्तक भवन, इलाहाबाद, २०१२, पृष्ठ ६७९-८१, ISBN: ८१-८६५३९-७४-३

बाहरी कड़ियाँ
-------------

* 2023 अबू धाबी टी10
* WWF Tundra Ecoregions
* The Arctic biome at Classroom of the Future
* Arctic Feedbacks to Global Warming: Tundra Degradation in the Russian Arctic
* British Antarctica Survey
'**वैश्य पोद्दार'** पोत+दार नाविक+व्यापारी भारत और नेपाल देश के बनिया समाज के अंतर्गत आता है। हमारे ऋग्वेद में चार जाति का वर्णन है – ब्राह्मण, क्षत्रिय, वैश्य और शूद्र। यूँ तो वैश्य समाज मे 56 वर्ग हैं, जिनमें "वैश्य पोद्दार" का स्थान सबसे ऊपर है। जो भारत के लगभग सभी राज्यों और नेपाल के मधेश और कोशी प्रदेश में निवास करते हैं।
ये मुख्य रूप से पश्चिम बंगाल, बिहार, झारखंड, नेपाल, उत्तर प्रदेश, गुजरात, दिल्ली मुंबई, राजस्थान, पंजाब क्षेत्र और भी राज्यों में पाए जाते हैं।
ये समाज अधिकांशतः व्यापार, व्यवसाय के लिए जाना जाता है। देश भर में अधिकांश व्यवसाय में बनिया समाज का अहम योगदान है, या यूँ कहें तो बनिया समाज देश की अर्थव्यवस्था का अहम हिस्सा है।
भारत के इतिहास में बनिया समाज का विशेष उल्लेख है। 
बनिया समाज का व्यवसाय देश के बाहर तक विदेशों में तब भी फैल हुआ था और आज भी। ये लोग विदेशों में व्यापार व्यवसाय करते आ रहे हैं।
देश के आज़ादी में भी बनिया समाज़ का योगदान उल्लेखनीय है, महात्मा गांधी, महावीर पोद्दार,-पुत्र कृत्यनन्द पोद्दार जो [बिहारी नारायणपुर]के निवासी आदि थे जो अंग्रेजी सरकार से खूब लड़े, महात्मा गाँधी, अमित शाह "भी "वैश्य बनिया" हैं। हनुमान प्रसाद पोद्दार गोरखपुर गीता प्रिंटिंग प्रेस पोद्दार "वैश्य बनिया" जनेऊधारी सवर्ण वैश्य हैं।

### उपजाति का उपनाम

पोद्दार, गाँधी, मित्तल, गोयल, बरनवाल, अग्रहरि या अग्रहरी, महेश्वरी, अग्रवाल, देव, साहू वैश्य, मोदी, गुप्ता, साह, साहा, लाल, मगधी, सोनार, कसौधन, वर्णवाल, मधेशिया, कानू, कांदू वैश्य, जयसवाल जाति का उपनाम होता है। ये लोग जमींदार, तहसीलदार, खरीद-व्यापार, उद्योग, फैक्ट्री, सोना-चाँदी के व्यापार आदि के लिए प्रसिद्ध हैं। ये जातियाँ अधिकतर बिहार, राजस्थान, पश्चिम बंगाल, महाराष्ट्र राज्यों में पाए जाते है। ये जातियाँ पूजा-पाठ, धर्म के प्रति अग्रसर रहती हैं।

इन्हें भी देखें
---------------

* गोविंदा पोद्दार
* हनुमान प्रसाद पोद्दार
* महेश पोद्दार
* बिमला पोद्दार
* पोद्दार रामावतार 'अरुण'

```
Dharmik poddar
```
Figueirópolis (es); Figueirópolis (hu); Figueirópolis (eu); Figueirópolis (ca); Figueirópolis (de); Фигейрополис (ce); فیگوئروپولیس (fa); 菲盖罗波利斯 (zh); Figueirópolis (tr); Figueirópolis (sv); Фигейрополис (tt); Figueirópolis (en); Фигейрополис (kk); Figueirópolis (eo); Figueirópolis (it); Figueirópolis (fr); Figueirópolis (vi); فىيگەيروپولىيس (kk-arab); Fïgeýropolïs (kk-latn); Фигейрополис (kk-cyrl); Figueirópolis (ceb); Figueirópolis (pt-br); Ֆիգեիրոպոլիս (hy); Figueirópolis (war); Figueirópolis (nan); Figueirópolis (nb); Figueirópolis (nl); Figueirópolis (cy); Figueirópolis (vo); Figueirópolis (pt); Figueirópolis (pl); Figueirópolis (en); Фигейрополис (ru); ফিগুৱেইরোপোলিস (bpy); Figueirópolis (ro) Brezilya'nın Tocantins eyaletinde belediye (tr); município do Estado do Tocantins (pt-br); municipalité de Tocantins, Brésil (fr); kommun (sv); község Brazíliában (hu); муніципалітет у Бразилії (uk); gemeente in Tocantins (nl); comune brasiliano (it); municipality of Brazil (en); Gemeinde im Bundesstaat Tocantins, Brasilien (de); município brasileiro do estado do Tocantins (pt); municipality of Brazil (en); بلدية في توكانتينس، البرازيل (ar); munisipyo (ceb); kommune i Brasil (nb) Figueiropolis (en); Figueiropolis (ro); Figueiropolis (es); Figueiropolis (nl)
**फिगुएइरोपोलिस** (पुर्तगाली: *Figueirópolis*) ब्राज़ील के टोकाचिस राज्य का शहर है। इसकी जनसंख्या 5.211 लोग थी।

सन्दर्भ
-------

1. ↑  "Cidades@ | Tocantins | Figueirópolis | Panorama". *IBGE* (पुर्तगाली में). अभिगमन तिथि 2023-11-16.

|  |  |
| --- | --- |
| ब्राज़ील | *ब्राज़ील से सम्बन्धित यह लेख एक आधार है। आप इसे बढ़ाकर विकिपीडिया की सहायता कर सकते हैं*। |
**खूनी दरवाजा** जिसे **लाल दरवाजा** भी कहा जाता है, दिल्ली में बहादुरशाह ज़फ़र मार्ग पर दिल्ली गेट के निकट स्थित है। यह दिल्ली के बचे हुए १३ ऐतिहासिक दरवाजों में से एक है। यह पुरानी दिल्ली के लगभग आधा किलोमीटर दक्षिण में, फ़िरोज़ शाह कोटला मैदान के सामने स्थित है। इसके पश्चिम में मौलाना आज़ाद चिकित्सीय महाविद्यालय का द्वार है। यह असल में दरवाजा न होकर तोरण है। भारतीय पुरातत्व विभाग ने इसे सुरक्षित स्मारक घोषित किया है।

इतिहास
------

खूनी दरवाजे का यह नाम तब पड़ा जब यहाँ मुग़ल सल्तनत के तीन शहज़ादों - बहादुरशाह ज़फ़र के बेटों मिर्ज़ा मुग़ल और किज़्र सुल्तान और पोते अबू बकर - को ब्रिटिश जनरल विलियम हॉडसन ने १८५७ के प्रथम स्वतंत्रता संग्राम के दौरान गोली मार कर हत्या कर दी। मुग़ल सम्राट के आत्मसमर्पण के अगले ही दिन विलियम हॉडसन ने तीनों शहज़ादों को भी समर्पण करने पर मजबूर कर दिया। २२ सितम्बर को जब वह इन तीनों को हुमायूँ के मक़बरे से लाल किले ले जा रहा था, तो उसने इन्हें इस जगह रोका, नग्न किया और गोलियाँ दाग कर मार डाला। इसके बाद शवों को इसी हालत में ले जाकर कोतवाली के सामने प्रदर्शित कर दिया गया। 

इसके नाम के कारण बहुत सी अमानवीय घटनाएँ इसके साथ जोड़ी जाती हैं, जिनको सत्यापित करना संभव नहीं है। बहुत संभव है कि ये सब पुरानी दिल्ली के काबुल दरवाजे पर हुईं। इनमें से कुछ हैं-

* अकबर के बाद जब जहांगीर मुग़ल सम्राट बना तो अकबर के कुछ नवरत्नों ने उसका विरोध किया। जवाब में जहांगीर ने नवरत्नों में से एक अब्दुल रहीम खाने-खाना के दो लड़कों को इस दरवाजे पर मरवा डाला और इनके शवों को यहीं सड़ने के लिए छोड़ दिया गया।
* औरंगज़ेब ने अपने बड़े भाई दारा शिकोह को सिंहासन की लड़ाई में हरा कर उसके सिर को इस दरवाजे पर लटकवा दिया।
* १७३९ में जब नादिर शाह ने दिल्ली पर चढ़ाई की तो इस दरवाजे के पास काफ़ी खून बहा। लेकिन कुछ सूत्रों के अनुसार यह खून-खराबा चाँदनी चौक के दड़ीबा मुहल्ले में स्थित इसी नाम के दूसरे दरवाजे पर हुआ था।

और कुछ कहानियों से भी ऐसा लगता है कि मुग़ल काल में भी इसे खूनी दरवाजा कहा जाता था, लेकिन ऐतिहासिक स्रोतों के अनुसार १८५७ की घटनाओं के बाद से ही इसका यह नाम पड़ा।

स्वाधीनता के बाद
----------------

भारत के विभाजन के दौरान हुए दंगों में भी पुराने किले की ओर जाते हुए कुछ शरणार्थियों को यहाँ मार डाला गया। दिसंबर २००२ में यह फिर कुख्यात हुआ जब तीन युवकों ने यहाँ एक चिकित्सीय छात्रा का बलात्कार किया। इस घटना के बाद से आम जनता के लिए यह स्मारक बंद कर दिया गया।

स्थापत्य
--------

यह दरवाजा १५.५ मीटर ऊँचा है और दिल्ली क्वार्ट्जाइट पत्थर का बना है। इसके ऊपर चढ़ने के लिए तीन सीढ़ियाँ भी बनी हैं।

चित्र दीर्घा
------------

* सामने सेसामने से
* सामने सेसामने से
* पहलू सेपहलू से
* पीछे सेपीछे से

सन्दर्भ
-------

1. 1 2 3 4  "हिन्दू ऑनलाइन". मूल से 15 दिसंबर 2006 को पुरालेखित. अभिगमन तिथि 3 दिसम्बर 2006.
2. ↑  "इंडिया हैरिटेज". मूल से 1 जुलाई 2006 को पुरालेखित. अभिगमन तिथि 3 दिसम्बर 2006.
3. ↑  "याहू समाचार". मूल से 10 नवंबर 2006 को पुरालेखित. अभिगमन तिथि 3 दिसम्बर 2006.
**टोडरमल** अकबर के नवरत्नों में से थे। टोडरमल का जन्म लहरपुर में हुआ था यह सीतापुर जिले में स्थित था।

अकबर के समय से प्रारंभ हुई भूमि पैमाइश का आयोजन टोडरमल के द्वारा ही किया गया था।

बिहार के पटना सिटी के दीवान मोहल्ले में, नौजरघाट सिथत चित्रगुप्त मंदिर का पुर्ननिर्माण, राजा टोडरमल तथा उनके नायब रहे कुवर किशोर बहादुर ने करवाकर, कसौटी पत्थर की चित्रगुप्त की मूर्ति, हिजरी सन 980 तदानुसार इसवीं सन 1574 में स्थापित कराई थी।[]

जनपद हरदोई में उत्तर प्रदेश राज्य के राजस्व अधिकारियों के लिये बनाये गये एकमात्र राजस्व प्रशिक्षण संस्थान का नाम इनके नाम पर राजा टोडरमल भूलेख प्रशिक्षण संस्थान रखा गया है जहां आईएएस, आईपीएस, पीसीएस, पीपीएस के अलावा राजस्व कर्मियों को भूलेख संबंधी प्रशिक्षण दिया जाता है।

जीवनी
-----

टोडरमल का जन्म उत्तर प्रदेश में सीतापुर के करीब लहार में हुआ था। इतिहासकारों के मतानुसार टोडरमल कायस्थ थे। जब वे छोटे थे तभी उनके पिता की मृत्यु हो गई। उनके लिए आजीविका का कोई साधन नहीं था। उन्‍होंने अपना जीवन सामान्य लेखक के रूप से शुरू किया था। 

धीरे-धीरे तरक्की कर रैंकों आगे बढ़ा। तब शेरशाह सूरी ने, पंजाब, के रोहतास के एक नए किले के निर्माण के लिए टोडरमल को भेजा, जिससे उन्हें घक्कड़ छापेमारी को रोकने और उत्तर-पश्चिम में मुगलों के लिए बाधा का कार्य करना था। 

मुगलों द्वारा सूर वंश को उखाड़ फेंके जाने के बाद, टोडर मल शासक सत्ता की सेवा में लगे रहे, जो अब मुगल सम्राट अकबर था। अकबर के अधीन, उन्हें आगरा का प्रभारी नियुक्त किया गया। बाद में, उन्हें गुजरात का राज्यपाल बनाया गया। कई बार, उन्होंने बंगाल में अकबर की टकसाल का प्रबंधन भी किया और पंजाब में भी सेवा की। टोडर मल का सबसे महत्वपूर्ण योगदान, जिसे आज भी सराहा जाता है, वह यह है कि उन्होंने अकबर के मुगल साम्राज्य की राजस्व प्रणाली की नई व्यवस्थ कर दी। 
राजा टोडरमल ने उत्तर प्रदेश के सीतापुर जिले के लहरपुर में अपने लिये एक किले-महल का निर्माण किया था। टोडर मल ने भी भागवत पुराण का फारसी में अनुवाद किया था।

8 नवंबर 1589 को लाहौर में टोडर मल की मृत्यु के बाद, उनके शरीर का हिंदू परंपराओं के अनुसार अंतिम संस्कार किया गया। समारोह में लाहौर के प्रभारी उनके सहयोगी राजा भगवान दास उपस्थित थे। अपने दो बेटों में से धारी सिंध में एक युद्ध में मारा गया था। एक अन्य पुत्र, कल्याण दास को टोडर मल ने हिमालय के कुमाऊँ के राजा को वश में करने के लिए भेजा था।

सन्दर्भ
-------

1. ↑  [Indian History, VK Agnihotri, pp.B249 ]
2. ↑  [The Challenges of Indian Management, B R Virmani pp.57]

बाहरी कड़ी
----------

* टोडरमल, engr.mun.ca पर।

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 39812919
* एल॰सी॰सी॰एन॰: n82024545
* आई॰एस॰एन॰आई: 0000 0000 8119 2171
* जी॰एन॰डी॰: 119260107
* एस॰यू॰डी॰ओ॰सी॰: 23175020X
* बी॰एन॰एफ॰: cb16157210r (आँकड़े)

 |
**करतारपुर साहिब गुरुद्वारा** जिसे मूल रूप से **गुरुद्वारा दरबार साहिब** के नाम से जाना जाता है, सिखों का एक प्रमुख धार्मिक स्थल है,जहां गुरु नानक देव ने अपने जीवन के अंतिम वर्ष बिताए।
इस स्थान पर गुरु नानक जी ने 16 सालों तक अपना जीवन व्यतीत किया।बाद में इसी गुरुद्वारे की जगह पर गुरु नानक देव जी ने अपना देह 22 सितंबर 1539 को छोड़ा था,जिसके बाद गुरुद्वारा दरबार साहिब बनवाया गया।

अवस्थिति
--------

पाकिस्तान के नारोवाल जिले में बसा करतारपुर पाकिस्तान स्थित पंजाब में आता है।यह जगह लाहौर से 120 किलोमीटर दूर है।जहां पर आज गुरुद्वारा है वहीं पर 22 सितंबर 1539 को गुरुनानक देवजी ने आखिरी सांस ली।यह गुरुद्वारा **रावी नदी** के करीब स्थित है और डेरा साहिब रेलवे स्टेशन से इसकी दूरी चार किलोमीटर है। यह गुरुद्वारा भारत-पाकिस्तान सीमा से **सिर्फ तीन किलोमीटर** दूर है। श्राइन भारत की तरफ से साफ नजर आती है।

इतिहास
------

मान्यता के अनुसार 

1. जब नानक जी ने अपनी आखिरी सांस ली तो उनका शरीर अपने आप गायब हो गया और उस जगह कुछ फूल रह गए। इन फूलों में से आधे फूल सिखों ने अपने पास रखे और उन्होंने हिंदू रीति रिवाजों से गुरु नानक जी का अंतिम संस्कार किया और करतारपुर के गुरुद्वारा दरबार साहिब में नानक जी की समाधि बनाई।
2. वहीं, आधे फूलों को पाकिस्तान के पंजाब प्रांत के मुस्लिम भक्त अपने साथ ले गए और उन्होंने गुरुद्वारा दरबार साहिब के बाहर आंगन में मुस्लिम रीति रिवाज के मुताबिक कब्र बनाई।
3. गुरु नानक जी ने इसी स्थान पर अपनी रचनाओं और उपदेशों को पन्नों पर लिख अगले गुरु यानी अपने शिष्य भाई लहना के हाथों सौंप दिया था।यही शिष्य बाद में **गुरु अंगद देव** नाम से जाने गए।
4. इन्हीं पन्नों पर सभी गुरुओं की रचनाएं जुड़ती गई और दस गुरुओं के बाद इन्हीं पन्नों को गुरु ग्रन्थ साहिब (Gur Granth Sahib) नाम दिया गया,जिसे सिख धर्म का प्रमुख धर्मग्रंथ माना गया।

1,35,600 रुपए की लागत से तैयार इस गुरुद्वारे की रकम को **पटियाल के महाराज सरदार भूपिंदर सिंह** की ओर से दान में दिया गया था।बाद में साल **1995** में पाकिस्तान की सरकार ने इसकी मरम्मत कराई थी।और साल 2004 में यह काम पूरा हो सका। हालांकि इसके करीब स्थित रावी नदी इसकी देखभाल में कई मुश्किलें भी पैदा करती है। साल 2000 में पाकिस्तान ने भारत से आने वाले सिख श्रद्धालुओं को बॉर्डर पर एक पुल बनाकर वीजा फ्री एंट्री देने का फैसला किया था। साल 2017 में भारत की संसदीय समिति ने कहा कि आपसी संबंध इतने बिगड़ चुके हैं कि किसी भी तरह का कॉरीडोर संभव नहीं है।

भारत सरकार पंजाब के गुरदासपुर में स्थित करतारपुर कॉरिडोर अंतरराट्रीय बॉर्डर तक निर्माण करेगी।
 
गरुनानक देव ने करतारपुर को बसाया।यहीं पर नानक की मिट्टी भी है

संदर्भ
------

1. ↑  "संग्रहीत प्रति". मूल से 5 नवंबर 2019 को पुरालेखित. अभिगमन तिथि 9 नवंबर 2019.
2. ↑  "संग्रहीत प्रति". मूल से 30 नवंबर 2018 को पुरालेखित. अभिगमन तिथि 4 दिसंबर 2019.
3. ↑
रबातक शिलालेख के अनुसार भारतीय उपमहाद्वीप में कनिष्क का साम्राज्य
**रबातक शिलालेख** अफ़ग़ानिस्तान के बग़लान प्रान्त में सुर्ख़ कोतल के पास स्थित रबातक (رباطک‎, Rabatak) नामक पुरातन स्थल पर एक शिला पर बाख़्तरी भाषा और यूनानी लिपि में कुषाण वंश के प्रसिद्ध सम्राट कनिष्क के वंश के बारे में एक २३ पंक्तियों का लेख है। यह इतिहासकारों को सन् १९९३ में मिला था और इस से कनिष्क के पूर्वजों के बारे में महत्वपूर्ण ऐतिहासिक जानकारी मिलती है। इसमें कनिष्क ने कहा है कि वह एक नाना नमक देवी का वंशज है और उसने अपने साम्राज्य में यूनानी भाषा को हटाकर आर्य भाषा चला दी है। उसने इसमें अपने पड़-दादा कुजुल कडफिसेस, दादा सद्दाशकन, पिता विम कडफिसेस और स्वयं अपना ज़िक्र किया है।

इन्हें भी देखें
---------------

* कुषाण
* कनिष्क
* कुजुल कडफिसेस
* बग़लान प्रान्त
* विम कडफिसेस

बहरी कड़ियाँ
------------

* रबातक शिलालेख की एक तस्वीर
* लन्दन विश्वविद्यालय के प्रोफ़ेसर सिम्स-विलियम्ज़ का व्याख्यान

सन्दर्भ
-------

1. ↑  A History of Ancient and Early Medieval India: From the Stone Age to the 12th Century Archived 2011-12-12 at the वेबैक मशीन, Upinder Singh, Pearson Education India, 2008, ISBN 978-81-317-1120-0, *... In 1993, an inscribed stone slab was discovered along with pieces of a lion sculpture and ruins of a temple on a hill called Kafir's Castle in Rabatak in Baghlan province, Afghanistan ... The 23-line inscription, written in the Bactrian language and Greek script ... throws important light on Kushana genealogy ...*